Altorius su MCC logotipu
**Metropolito Bendruomenės Bažnyčia** (angl. *Metropolitan Community Church*, MCC), dar žinoma kaip **Pasaulinė Metropolitų Bendruomenės Bažnyčių Draugija** (angl. *Universal Fellowship of Metropolitan Community Churches*, UFMCC) – 1968 m. Los Andžele įkurta tarptautinė protestantiška krikščionybės denominacija, sudaryta iš 222 kongregacijų 37 šalyse. Bažnyčia ypatingą dėmesį skiria lesbiečių, gėjų, biseksualų ir transseksualų bendruomenėms bei šeimoms.

Bendrija savo mokyme remiasi ankstyvaisiais Krikščionių Bažnyčios kredo, tokiais kaip Apaštalų ir Nikėjos kredo. Kiekviena bažnyčia bent kartą per savaitę turi švęsti Eucharistiją ir praktikuoti atvirą komuniją, tai yra, gaunantieji komuniją neprivalo būti MCC ar kokios kitos bažnyčios nariais, kad jiems būtų suteikta Eucharistija. Taip pat MCC leidžia savo bažnyčioms būti savarankiškoms doktrinos, pamaldų ir praktikų atžvilgiu. Pamaldų stilius skiriasi tarp bažnyčių.

MCC savo misiją suvokia tiek kaip visuomeninę ir dvasinę, palaikydama mažumų, visų pirma LGBT, teises. Bažnyčia įdėjo didelį indėlį formuodama taip vadinamą *Queer teologiją*. Daug vietinių bažnyčių taip pat įsitraukusios į nacionalines ir tarptautines akcijas, tokias kaip *Make Poverty History*. MCC stiprų atsidavimą rodo santuokų lygybei seksualinėms mažumoms ir transseksualiems asmenims. Bažnyčios įkūrėjas kun. Elder Troy Perry pirmą kartą JAV viešai sutuokė vienalytę porą 1969 m. Kitais metais jis įregistravo pirmą JAV bylą, kuria siekė teisinio vienalyčių santuokų pripažinimo. Pastorius pralaimėjo bylą, tačiau paskatino debatus šia tema. Šiuo metu MCC kongregacijos pasauliniu mastu kasmet sutuokia 6000 vienalyčių porų.

Nuo 2005 m. Bažnyčiai vadovauja pastorė Nancy Wilson.

Šalys, kuriose įkurta MMC
-------------------------

MCC atstovai dalyvaują homoseksualų eitynėse Londone 2011 m.

|  |  |  |  |
| --- | --- | --- | --- |
| * Afrika
	+ Kenija
	+ Nigerija
	+ Pietų Afrikos Respublika
	+ Zimbabvė
 | * Azija ir Okeanijos regionas
	+ Australija
	+ Filipinai
	+ Naujoji Zelandija
 | * Europa
	+ Vokietija
	+ Jungtinė Karalystė
	+ Prancūzija
	+ Rumunija
 | * Amerika
	+ Argentina
	+ Brazilija
	+ Kolumbija
	+ Čilė
	+ Urugvajus
	+ Venesuela
	+ JAV
	+ Dominikos Respublika
	+ El Salvadoras
	+ Kanada
	+ Meksika
	+ Nikaragva
 |

Populiariojoje kultūroje
------------------------

Bažnyčia pavaizduota 2009 m. filme „Malda už Bobį".

Šaltiniai
---------

1. ↑  „Universal Fellowship of Metropolitan Community Churches". *UFMCC Official Web Site*. UFMCC.
2. ↑  Edward R. Gray, *Gay religion By Scott Thumma*, Alta Mira Press, 2005
3. ↑
4. ↑  „Africa Church Listings". Suarchyvuotas originalas 2012-10-02. Nuoroda tikrinta 2012-06-26.
5. ↑  „Asia and Pacific Islands listing". Suarchyvuotas originalas 2012-10-02. Nuoroda tikrinta 2012-06-26.
6. ↑  „Western Europe Church Listings". Suarchyvuotas originalas 2012-10-02. Nuoroda tikrinta 2012-06-26.
7. ↑  „Eastern Europe Church Listings". Suarchyvuotas originalas 2012-10-02. Nuoroda tikrinta 2012-06-26.
8. 1 2 3 4 5  „Latin America Church Listings". Suarchyvuotas originalas 2012-10-02. Nuoroda tikrinta 2012-06-26.
9. ↑  „United States Church Listings". Suarchyvuotas originalas 2012-10-02. Nuoroda tikrinta 2012-06-26.
10. ↑  „Canada Church Listings". Suarchyvuotas originalas 2012-10-02. Nuoroda tikrinta 2012-06-26.

Nuorodos
--------

* Pasaulinė Metropolitų Bendruomenės Bažnyčių Draugija – oficiali svetainė (anglų k.)